open-index/open-wikipedia-markdown huggingface dataset:
Viktorijas krusts

**Viktorijas krusts** (, *VC*) ir augstākais militārais apbalvojums, kuru pasniedz par varonību cīņā aci pret aci ar ienaidnieku dažās Nāciju Sadraudzības valstīs un bijušajās Britu impērijas teritorijās. Viktorijas krustam ir augstāks stāvoklis pār citiem militārajiem ordeņiem, goda rakstiem un medaļām. To var saņemt jebkuras dienesta pakāpes bruņoto spēku persona vai civiliedzīvotājs, kura pakļāvusies militārajām pavēlēm. Viktorijas krustu pasniedz britu monarhs ceremonijā, kura notiek Bakingemas pilī. Viktorijas krusts kopā ar Džordža krustu ir arī Apvienotajā Karalistē augstākais apbalvojums par drošsirdību. Atšķirība starp šiem krustiem ir tā, ka Viktorijas krusts tiek pasniegts tikai militārajām personām, bet Džordža krusts - civilpersonām.

## Vēsture
Viktorijas krustu 1856. gada 29. janvārī ieviesa karaliene Viktorija, lai godinātu varonības aktus Krimas kara laikā. Kopš tā laika medaļa 1358 reizes piešķirta 1355 individuālajiem saņēmējiem. Kopš Otrā pasaules kara ir piešķirtas tikai 15 medaļas, no kurām 11 britu armijas un 4 Austrālijas armijas karavīriem. Tradicionālais skaidrojums par metālu, no kura izkaltas medaļas, ir tāds, ka tas cēlies no Sevastopoles aplenkumā iegūtajiem krievu lielgabaliem. Tomēr pētījumi liecina par citu materiāla izcelsmi. Vēsturnieks Džons Glenfīlds konstatējis, ka metāls lielākajai daļai medaļu, kas izgatavotas kopš 1914. gada decembra, nācis no diviem ķīniešu lielgabaliem un ka nav pierādījumu par krievu izcelsmi.
## Atsauces

## Ārējās saites
* https://vcgca.org
* National Archives Victoria Cross Registers
* Search UK National Inventory of War Memorial for memorials in the UK commemorating VC recipients 
* The Victoria Cross Trust
* Victoria Cross Royal Warrants (1856–1920)
Ēriks Aidls

**Ēriks Aidls** (; dzimis ) ir britu komiķis, aktieris, rakstnieks un komponists. Viens no komiķu trupas *[[Monty Python]]* dalībniekiem.

Dzimis kara aviatora ģimenē. Tēvs piedalījās Otrajā pasaules karā, atgriezās no kara, tomēr 1945. gada beigās gāja bojā autokatastrofā. No septiņu gadu vecuma Ēriks Aidls mācījās internātskolā bāreņiem. Skarbā skolas dzīve, kā vēlāk atzina Aidls, bijis lielisks treniņš *[[Monty Python]]*.

Vēlāk Aidls iestājās Kembridžas Universitātē studēt angļu valodu, un iesaistījās vietējā teātra trupā *[[Footlights]]*, bet 1965. gadā kļuva par tās prezidentu. 1969. gadā Ēriks Aidls iesaistījās *Monty Python* darbībā. Kļuva pazīstams arī kā dziesmu komponists, piemēram sacerēja dziesmu *[[Always Look on the Bright Side of Life]]* filmai "Braiena dzīve".

## Ārējās saites

* 
* Par Ē.Aidlu ''Comedy Zone''
Donhojas lidosta

**Donhojas lidosta** () ir lidosta, kas atrodas 6 kilometru attālumā no Donhojas centra Kuanbiņas provincē Vjetnamas ziemeļos, ap 600 km no Hanojas. Lidostai ir viens skrejceļš un 1 terminālis. Lidostu apkalpo Vietnam Airlines.

## Atsauces

## Ārējās saites
* Construction begins on new Quang Binh airport  Viet Nam News, September 1, 2004
* Airport & Ground Support Equipment (AGSE) in Vietnam by Le Son (11/25/2005)
Markantonio Kanīni

**Markantonio Kanīni** (*Marcantonio Canini*; 1622. — 1669.) bija itāļu gleznotājs un skulptors. Viņa slavenākie darbi ir Sv. Domenika, Sv. Siksta statujas un *[[Santi Domenico e Sisto]]* fasāde Romā.

## Avots
* Info.roma
Pāvils VI

**Pāvils VI** (), īstajā vārdā **Džovanni Batista Enriko Antonio Marija Montīni** (; dzimis (, miris ) bija Romas pāvests no 1963. gada līdz savai nāvei 1978. gadā.

## Dzīvesgājums

Dzimis 1897. gadā Končezjo, Lombardijā, katoļu jurista un parlamenta deputāta ģimenē. Mācījās Pāvesta Gregoriskajā universitātē (*Pontificia Università Gregoriana*), Sapencā (*Università di Roma "La Sapienza"*) un Pāvesta Eklēziskajā akadēmijā (*Pontificia Ecclesiastica Academia*). No 1922. gada strādāja Vatikāna Valsts sekretariātā Džuzepes Picardo vadībā. 1923 gadā tika norīkots darbā Polijā, tomēr drīz atkal sāka darboties Itālijā. 

1924. gadā kļuva par universitātes kapelānu un bija viens no katoļu garīdzniekiem, kurš publiski kritizēja fašisma ideoloģiju. No 1925. līdz 1933. gadam viņš bija kapelāns Itālijas Katoļu studentu federācijā (*Federazione degli Universitari Cattolici Italiani*), kura līdz ar fašistu nākšanas pie varas kļuva par vienīgo legālo nefašistisko organizāciju Itālijas universitātēs. 

No 1933. gada strādāja Romas kūrijā. Otrā pasaules kara laikā Montīni bija viens no tuvākajiem pāvesta Pija XII darbiniekiem. Parasti kārtoja Pija XII korespondenci ar ārpasauli. 1954. gadā tika iecelts par Milānas arhibīskapu. Pāvesta Jāņa XXIII laikā tika iecelts par kardinālu, bet pēc Jāņa XXIII nāves kardinālu Montīni konklāvā ievēlēja par Romas pāvestu Pāvilu VI.

Būdams pāvests, Pauls VI turpināja un 1965. gadā noslēdza pāvesta Jāņa XXIII iesākto Vatikāna 2. koncilu, diplomātiski veikli atrazdams kopsaucējus starp dažādiem baznīcas grupējumiem. Vatikāna 2. koncils pieņēma vairākus svarīgus katoļu baznīcas dzīves dokumentus, piemēram, *[[Lumen gentium]]* jeb t.s. baznīcas dogmatisko konstitūciju. Tika izmainīta 400 gadus vecā baznīcas mises norises kārtība. Vatikāna 2. koncils akceptēja katoļu baznīcas orientāciju uz ekumenisko dialogu ar citām reliģijām un pasaules uzskatiem. Tika reorganizēta Romas kūrija un tika nolemts, ka turpmāk konklāvos nepiedalīsies kardināli, kuri sasnieguši 80 gadu vecumu.

Sava pontifikāta laikā Pals VI atšķīrās no priekšgājējiem ar savām daudzajām ārvalstu vizītēm un aktīvo ārpolitiku. Izdeva vairākas enciklikas. Enciklikā *[[Mense Maio]]* (1965. gadā) pāvests pievērsās Jaunavas Marijas kultam, *[[Ecclesiam Suam]]* (1964. gadā) identificēja baznīcu ar Kristus ķermeni, bet enciklikā *[[Sacerdotalis Caelibatus]]* (1967. gads) vēlreiz uzsvēra garīdznieku celibāta svarīgumu. 1968. gadā tika publicēta pasaules sabiedrībā diskutablā enciklika *[[Humanae Vitae]]*, kurā pāvests vērsās pret mākslīgu dzimstības ierobežošanu.

1978. gada 16. martā Sarkanās brigādes nolaupīja pazīstamo Itālijas politiķi un Pāvila VI draugu kopš studiju laikiem Aldo Moro. 20. aprīlī pāvests publicēja vēstuli nolaupītājiem, kurā pazemīgi lūdza atbrīvot Moro. Tomēr 9. maijā Aldo Moro tika atrasts nogalināts. Tā paša gada 6. augustā pāvesta Gandolfo pils rezidencē mira arī Pāvils VI. 1993. gadā pāvests Jānis Pāvils II iesāka Pāvila VI beatifikācijas procesu. 2018. gadā pāvests Francisks iecēla Pāvilu VI svēto kārtā.

## Atsauces

## Ārējās saites

* Pāvila VI raksti
Pastiprinājums

**Pastiprinājums** () ir jēdziens uzvedības psiholoģijā. Tas nozīmē tādu reakciju apkārtējā vidē uz indivīda rīcību, kuras rezultātā indivīds iegūst sev vēlamu rezultātu. Saskaņā ar attiecīgo teoriju, ja indivīds regulāri novēro pozitīvu pastiprinājumu, tad viņš turpmāk līdzīgās situācijās vienmēr rīkosies šādā veidā.

Nošķir pozitīvu un negatīvu pastiprinājumu.

* **Pozitīvais pastiprinājums** () ir indivīdam vēlama reakcija apkārtējā vidē uz kādu viņa veiktu darbību, konkrētāk - šīs darbības rezultātā indivīds **kaut ko iegūst**. Piemēram, saņem atzinību no apkārtējiem.

* **Negatīvais pastiprinājums** () ir indivīdam vēlama reakcija apkārtējā vidē uz kādu viņa veiktu darbību, konkrētāk - šīs darbības rezultātā indivīds **zaudē kaut ko nepatīkamu**. Piemēram, indivīda rīcības rezultātā beidzas nepatīkams troksnis.

## Skatīt arī
* Sods (biheiviorisms)
Centaurs

**Centaurs** var būt:

* Kentaurs - radījumu rase ar zirga apakšdaļu un cilvēka augšdaļu.
* Centaurs (zvaigznājs) - viens no 88 zvaigznājiem
* Centaura Alfa - Zemei tuvākā zvaigžņu sistēma
Vēzis (slimība)

**Vēzis** jeb **karcinoma** (; , *karkinos* — ‘vēzis’) ir slimību grupa, kurai raksturīga kādas noteiktas šūnu grupas nekontrolējama dalīšanās un augšana, tādējādi apdraudot apkārtējos audus.

Par vēzi sauc vienīgi no epitēlijaudiem izveidojušos ļaundabīgu audzēju, bet ļaundabīgo audzēju, kas veidojies no saistaudiem, sauc par sarkomu. Ir arī labdabīgi audzēji, kas nevar izplatīties uz citām ķermeņa daļām.

## Pazīmes un simptomi
Vēzi var noteikt pēc dažādām pazīmēm un simptomiem vai skrīninga testiem. Parasti to tālāk izmeklē vēl ar medicīnisko attēldiagnostiku un apstiprina ar biopsiju.

Pie iespējamām vēža pazīmēm un simptomiem pieskaitāma patoloģiska asiņošana, ilgstošs klepus, neizskaidrojams svara zudums, izmaiņas izkārnījumos. Lai gan šie simptomi var liecināt par vēzi, tiem var būt arī cits izskaidrojums. Ir zināmi vairāk nekā 100 dažādi vēži, kas ietekmē cilvēkus. Vēžus pēta onkoloģija.

## Cēloņi
Tabakas lietošana ir cēlonis apmēram 22% vēža izraisītu nāves gadījumu. 
Vēl 10% ir saistīti ar aptaukošanos, sliktu uzturu, fiziskās aktivitātes trūkumu, alkohola lietošanu. 
Pie citiem faktoriem pieskaitāmas dažādas noteiktas infekcijas, saskare ar jonizējošo starojumu un vides piesārņotājiem.

Jaunattīstības valstīs gandrīz 20% saslimšanas gadījumu ar vēzi ir dažādu infekciju dēļ (piemēram, B hepatīts, C hepatīts un cilvēka papilomas vīruss). Šie faktori vismaz daļēji maina šūnu gēnus. Vēža attīstībai parasti ir nepieciešamas daudzas šādas ģenētiskās pārmaiņas. Apmēram 5—10% vēža gadījumu ir saistīti ar ģenētisku defektu, kas mantots no vecākiem.

## Profilakse
Risks saslimt ar vēzi palielinās laika gaitā, daudzi vēži pārsvarā ir vairāk sastopami jaunattīstības valstīs.
Saslimšanu ar vairākiem vēžiem var novērst, nesmēķējot, ēdot vairāk dārzeņu, augļu un pilngraudu produktu, ēdot mazāk gaļas, rafinētu ogļhidrātu, uzturot veselīgu uzturu, nodarbojoties ar fiziskām aktivitātēm, samazinot saules staru iedarbību, vakcinējoties pret dažādām infekcijas slimībām.

## Epidemioloģija
2012. gadā visā pasaulē tika atklāti vairāk nekā 14 miljoni jaunu vēža gadījumu. 8,2 miljoni nomira, kas veidoja 14,6% no visiem cilvēku nāves gadījumiem. Latvijā ļaundabīgie audzēji ir otrs biežākais nāves cēlonis pēc sirds un asinsvadu slimībām. Mirstība no ļaundabīgajiem audzējiem Latvijā ir 296,1 uz 100 000 iedzīvotāju.

## Klasifikācija
Biežākie vēži vīriešiem ir plaušu vēzis, prostatas vēzis, taisnās zarnas vēzis un kuņģa vēzis un sievietēm — krūts vēzis, resnās un taisnās zarnas vēzis, plaušu vēzis un dzemdes kakla vēzis.

Bērniem biežākais ir smadzeņu audzējs un akūtā limfoleikoze, izņemot Āfriku, kur biežāk sastopama Nehodžkina limfoma. 2012. gadā vēzis tika diagnosticēts apmēram 165 tūkstošiem bērnu vecumā līdz 15 gadiem.

## Atsauces

## Ārējās saites

* Onkoloģija
* Nacionālais vēža institūts 
* ''MedlinePlus'' informācija
Vēzis

**Vēzis** var būt:
* vēzis — posmkāju tipa vēžveidīgo apakštipa pārstāvis;
* Vēzis — zvaigznājs;
* Vēzis — zodiaka zīme;
* vēzis — ļaundabīgs epitēlijaudu audzējs.
** plaušu vēzis
** prostatas vēzis
** dzemdes kakla vēzis

## Skatīt arī
* Vēži (nozīmju atdalīšana)
Sods (biheiviorisms)

**Sods** ir jēdziens uzvedības psiholoģijā jeb biheiviorismā, kas apzīmē indivīdam nepatīkamu reakciju apkārtējā vidē. Tā var būt gan negatīva stimula parādīšanās (**pozitīvais jeb 1. tipa sods**, piemēram, sāpes rokā, ja to pieliek pārāk tuvu ugunij), gan pozitīva stimula zudums (**negatīvais jeb 2. tipa sods**, piemēram, mamma noliek bērnu zemē, jo tas ir viņai iekodis).

## Ārējās saites

* Оспенников Ю.В. НАКАЗАНИЯ НА СЕВЕРО-ЗАПАДЕ РУСИ ПО ЛЕТОПИСНЫМ ИЗВЕСТИЯМ XI-XIII вв. // Вектор науки ТГУ. No 2(5). 2009
Ajdinas vilājets

**Ajdinas vilājets** (osmaņu turku: ولايت ايدين *Vilâyeti-i Aydın*) bija Osmaņu impērijas administratīvi teritoriālā vienība (1864—1922) Anatolijas dienvidrietumos un tās centrs bija Izmira. Vilājets tika sadalīts sekojošos sandžakos (rajonos):

* Izmiras sandžaks, centrālais vilājeta rajons. Tā pagasti (*kaza*): Kušadasi, Češme, Ēdemiša, Urla, Tire un Fočatejna (divas *Fočas*: Vecfoča un Jaunfoča). 1892. gadā sandžakam pievienoja Bergamas, Bajindiras un Seferihisaras pagastus, bet 1903. gadā - Karaburunas un Nifas (Kemalpašā) pagastus.
* Manisas, jeb Saruhanas sandžaks un tā pagasti: Turgutlu, Alašehira, Gērdesa, Akhisara un Kirkāača.
* Ajdinas sandžaks un tā pagasti: Nazilli, Bozdoana un Sēke.
* Mūlas, jeb Mentešes sandžaks un tā pagasti: Milasa, Bodruma, Kējdžejiza un Marmarisa.
* Denizli sandžaks un tā pagasti: Buldana, Čala, Saraja (Sarajkēja),Tavasa,Garbikaraāača (Adžipajama).

## Ārējās saites
Halepas vilājets

**Halepas vilājets** (osmaņu turku: *Vilâyeti-i Halep*, arābu: ولاية حلب) bija Osmaņu impērijas administratīvi teritoriālā vienība (1864—1922) Sīrijas ziemeļos un tās centrs bija Haleba. Vilājeta kopējā platība bija 28 211 km2 un pēc Osmaņu impērijas sadalīšanas vilājets tika pakļauts Francijas mandātam Sīrijā.

Vilājeta bija svarīgs komerciāls un kultūras centrs, jo tā atradās nozīmīgajos tirdzniecības ceļos, kas savienoja Anatoliju ar Arābiju un Ziemeļāfriku. Haleba, kas bija šī vilājeta galvaspilsēta, kalpoja arī par vienu no lielākajiem tirgiem Osmaņu impērijā un ievērojamu intelektuālās un reliģiskās aktivitātes centru, kas ietekmēja visus reģionus no Vidusjūras līdz Tuvajiem Austrumiem.

Halepas vilājeta demogrāfija bija ļoti daudzveidīga. Lielākā daļa iedzīvotāju bija arābi, taču reģionā bija arī turku, kurdu un armēņu minoritātes

## Administratīvā iedalījuma pārmaiņas un vilājeta robežas
Halepas vilājets ietvēra vairākas administratīvās apgabala vienības (sanjaks), no kuriem visnozīmīgākie bija:

* Alepo (Halep) sandžaks – galvenais reģions ar galvaspilsētu.
* Džazīra sandžaks.
* Urfa sandžaks – uz ziemeļiem, robežojoties ar Turciju.
* *Zāviye* un *Raqqa* – reģioni, kas atradās netālu no Eifratas upes.

## Ārējās saites
* Liste des gouverneurs d'Alep et de Damas
Kosovas vilājets

**Kosovas vilājets** (osmaņu turku: *Vilâyeti-i Kosova*, serbu: Косовски вилајет *Kosovski vilajet*) bija Osmaņu impērijas administratīvi teritoriālā vienība (1877—1912) Eiropas dienvidaustrumos un tās centrs bija Skopje.

## Sandžaki (rajoni)
* Skopjes sandžaks (turku: *Üsküp Sancağı*, no 1893. gada - vilājeta centrs) un tā pagasti (*kaza*): Skopje, Kumanova, Kačanika, Ištipa, Kratova un Kočani.
* Prizrenas sandžaks un tā pagasti: Prizrena un Kalkandelena.
* Ipekas sandžaks un tā pagasti Ipeka, Jakova, Gusinje, Berane un Trgovište.
* Prištines sandžaks (vilājeta centrs 1877-1893) un tā pagasti Prištine, Mitroviča, Velčetrina, Gžilana un Prešova.
* Jenipazaras sandžaks un tā pagasti: Jenipazara, Seniče, Kolašina, Jenivaroša un Akova.


Image:Kosovo02.png
Image:Vilayet of Kosovo (1881–1913) map.png
Trablusgarpas vilājets

**Trablusgarpas vilājets**, arī **Tripoles vilājets** (osmaņu turku: *Vilâyeti-i Trablus-ı Garb*, arābu: ولاية طرابلس الغر) bija Osmaņu impērijas administratīvi teritoriālā vienība (1864—1922) Āfrikas ziemeļos un tās centrs bija Trablusgarpa. Vilājets atradās aptuveni tajā pašā teritorijā, kur mūsdienu Lībija.
Beress Frederiks Skiners

thumb|right|Beress Frederiks Skiners
**Beress Frederiks Skiners** (;  — ) bija viens no ietekmīgākajiem 20. gadsimta psihologiem, kas attīstīja uzvedības psiholoģijas jeb biheiviorisma idejas, kā arī veicināja psiholoģijas kā uz eksperimentāliem pētījumiem balstītas zinātnes attīstību.

Skiners pievērsa uzmanību tikai tādai cilvēka uzvedībai, kas ir tiešā veidā novērojama un atteicās no teorētiski deduktīviem jēdzieniem. Sekojoši, Skiners ir viens no redzamākajiem 20. gadsimta empīrisma skolas pārstāvjiem. Savas idejas demonstrējis ar paša izgudrotās Skinera kastes palīdzību.

Viens no viņa mūža būtiskākajiem devumiem ir grāmata "Verbālā uzvedība" (*Verbal behavior*), par kuru savukārt ietekmīgu kritiku ir uzrakstījis cits 20. gadsimta zinātnieks Noams Čomskis.
Filips Novāks

**Filips Novāks** (; dzimis  Česke Budejovicē, Čehijā) ir bijušais čehu hokejists, spēlēja aizsarga pozīcijā. Karjeras laikā aizvadījis 17 spēles Nacionālajā hokeja līgā. Spēlējot Kontinentālās hokeja līgas kluba Maskavas "Dinamo" sastāvā, 2012. un 2013. gadā ieguvis Gagarina kausu.

## Spēlētāja karjera
2000. gadā viņu ar kopējo 64. numuru draftēja Ņujorkas "Rangers", bet līdz spēlēšanai klubā viņš nenonāca. 2005.—07. un 2006.—07. gada sezonās Novāks spēlēja arī NHL - 2005.—06. gada sezonā viņš aizvadīja 11 spēlēs Otavas "Senators" rindās, bet 2006.—07. gada sezonā aizvadīja sešas spēles Kolumbusas "Blue Jackets" sastāvā. 2007.—08. gada sezonu Filips aizvadīja Čehijas Ekstralīgas klubā HC České Budějovice.

2009. gada augustā Novāks pievienojās Kontinentālās hokeja līgas klubam Balašihas "HK MVD", lai gan 2008.—09. gada sezonu aizvadīja citā līgas klubā - Rīgas "Dinamo". 2011.—12. un 2012.—13. gada sezonās, spēlējot Maskavas "Dinamo" rindās, izcīnīja Gagarina kausu. Maskavas "Dinamo" rindās spēlēja līdz pat 2015. gadam, kad pievienojās Bratislavas "Slovan". Sezonas gaitā gan aizsargs tika aizmainīts uz Čeļabinskas "Traktor".

2016.—17. gada sezonu ievadīja Čehijas Ekstralīgas vienībā Pardubices "Dinamo", taču tad atgriezās "Slovan" rindās. Pēc 11 "Slovan" aizvadītām spēlēm decembra vidū tika atlaists. Līdz 2018. gadam spēlēja Čehijas 1. līgas komandā *[[HC Ceske Budejovice]]*.

Čehijas hokeja izlases rindās Novāks ir spēlējis 2010. gada Pasaules čempionātā, kopā ar izlasi izcīnot zelta medaļas. Junioru vecumā spēlējis 1999. gada Pasaules čempionātā U-18 jauniešiem, kā arī 2002. gada Pasaules čempionātā junioriem, 7 spēlēs atzīmējoties ar 2 rezultatīvām piespēlēm.

## Ārējās saites
Diablo III

***Diablo III*** ir *[[Blizzard Entertainment]]* izstrādāta un 2012. gada 15. maijā izdota notikumu un lomu datorspēle. Tā ir Diablo sērijas trešā daļa. Par tās izstrādi tika paziņots  *[[Blizzard's World Wide Invitational]]* Parīzē.

## Spēles sistēma

thumb|left|''Diablo III'' ekrānuzņēmums
*Diablo III* ir līdzīga stila kā *[[Diablo II]]*. Joprojām saglabājot oriģinālās spēles iezīmes, *Diablo III* ir vairāk vērsts uz sadarbību ar citiem spēlētājiem. *Havok physics* dzinis nodrošina interaktīvu apkārtni. Veidotāji mēģina spēli izstrādāt daudzām sistēmām un apgalvo, ka nebūs vajadzīgs *[[DirectX 10]]*. Spēle ir ieplānota *[[Windows]]* un *[[Mac OS X]]* platformām. Par spēles veidošanu arī konsolēm nav paziņots.

Spēlēšana ar citiem spēlētājiem būs iespējama caur *[[Battle.net]]* pakalpi.

Spēlē uzdevumi un līmeņi tiek nejauši ģenerēti, kas nodrošina atšķirīgu spēlēšanu spēli spēlējot vēlreiz, Kopumā spēli veidos gan nejauši ģenerēti, gan nemainīgi līmeņi.

## Spēlētāju tēli
Spēlētājs varēs izvēlēties tēla dzimumu, taču tas ietekmēs tikai izskatu.

Spēlē ir pieejamas sešas tēlu klases: barbars, šamanis (the Witch Doctor), burvis, mūks un dēmonu mednieks. Barbars ir vienīgā klase, ko Blizzard plāno atgriezt Diablo III no iepriekšējām daļām, lai gan citas klases var tikt pievienotas spēles papildinājumos. Blizzard ir arī paziņojuši, ka mūka klase nekāda veidā nebūs saistīta ar Sierra Entertainment ** papildinājumā iekļauto.

## Stāsts
Ir apstiprināta Diablo II galvenā nespēlētāja tēla Dekarda Keina atgriešanās.

## Izstrāde
*Diablo III* izstrāde sākās vēl pirms  *[[Blizzard North]]* nebija pametuši daudzi tās darbinieki. Sākotnējais mākslinieciskais dizains atšķīrās no tā, kas tika rādīts *Blizzard World Wide Invitational* 2008 demonstrācijā, un tas tika pārstrādāts trīs reizes, lai atbilstu izstrādātāju komandas standartiem. Izstrādātāju komandā ietilpst piecdesmit cilvēki.

### Mūzika
*Diablo III* mūziku ierakstīs Eminenses Simfoniskais orķestris.

## Ārējās saites
* ''Diablo III'' ''Blizzard'' tīmekļa vietnē  

## Atsauces
Latvijas augstskolu reitingi

**Latvijas augstskolu reitingi** ir Latvijas augstākās izglītības iestāžu sarindošana pēc dažādiem akadēmiskajiem kritērijiem.  Reitings nav vienīgais augstskolu kvalitātes mērs.

## Starptautiskie reitingi
Kopš 2013. gada QS pasaules universitāšu reitingā atrodas Latvijas Universitāte (LU), kas 2020. studiju gadā bija 801.-1000. pozīcijā, bet vēlāk iekļautā Rīgas Tehniskā universitāte bija 701.-750. pozīcijā un Rīgas Stradiņa universitāte bija 801.-1000. pozīcijā
Savukārt tā sauktajā pasaules universitāšu *webometrics* reitinga 2016. gada izdevumā LU bija ierindota 902. vietā, Rīgas Tehniskā universitāte (RTU) 1657. vietā, Latvijas Lauksaimniecības universitāte 3158. vietā, bet Rīgas Stradiņa universitāte — 3398. vietā.

### '''QS World University Rankings: Europe 2024'''

### EECA reitings
2021. gada QS Austrumeiropas un Centrālāzijas (*Emerging Europe and Central Asia*, EECA) universitāšu reitingā LU ir 41. vietā, RTU ieņem 57. vietu, bet RSU — 121. vietu. Tartu Universitāte šajā reitingā ir 2. vietā, Viļņas Universitāte 20. vietā, Tallinas Tehnoloģiju Universitāte 31. vietā, Viļņas Ģedimina Tehniskā Universitāte 38. vietā, Kauņas Tehnoloģiju Universitāte 50. vietā, Vītauta Dižā Universitāte 65. vietā, Tallinas Universitāte — 71. vietā. Novērtējumā tika ņemti vērā deviņi kritēriji: akadēmiskā reputācija (30%), darbadevēju reputācija (20%), docētāju/studentu attiecība (15%), *Scopus* publikāciju skaits uz vienu docētāju (10%), *webometrics* reitings (10%), docētāju īpatsvars var doktora (*PhD*) grādu (5%), citēšanas skaits uz publikāciju (5%), ārzemju docētāju (2,5%) un ārzemju studentu (2,5%) īpatsvars.

### Webometrics reitings
Pasaules universitāšu vebometriskais reitings (*Webometrics Ranking of World Universities*) ir Spānijas zinātniskās pētniecības grupas *Cybermetrics Lab* veidots reitings, kas kopš 2004. gada divas reizes gadā atjauno pasaules universitāšu reitingu. Saraksta veidošana balstās uz internetā pieejamās informācijas kompleksu analīzi (*Presence Rank, Impact Rank, Openness Rank, Excellence Rank*).

## LU veidotais Latvijas augstskolu reitings
2008. gadā Latvijas Universitāte sāka veidot Latvijas augstskolu reitingu.

Reitings vairākkārt saņēma kritiku, pārsvarā no citu augstskolu pārstāvju puses. Pirmo 2008. gada reitingu kritizēja Rīgas Ekonomikas augstskolas docents Vjačeslavs Dombrovskis.

## "Latvijas Avīzes" augstskolu reitings
Laikraksta "Latvijas Avīze" augstskolu reitinga veidošanā izmantoja statistikas datus, ko augstskolas bija iesniegušas Izglītības un zinātnes ministrijai par studentu, pasniedzēju, absolventu skaitu u. tml. Publikāciju skaita aprēķināšanai izmantoja vienīgi datus no zinātnisko publikāciju datu bāzes *Web of Science* sadaļas “TM Core Collection”. Reitingā vērā ņēma vien tā sauktās vērtīgākās publikācijas.

Reitingā neiekļāva Ekonomikas un kultūras augstskolu un Latvijas Kristīgo akadēmiju. Latvijas Nacionālā aizsardzības akadēmija 2014. gadā izteica pretenzijas pret iekļaušanu reitingā, tādēļ dati par šo augstskolu netika apkopoti.

## Skatīt arī
* Pasaules universitāšu akadēmiskais reitings
* Times Higher Education reitings

## Atsauces
Battle.net

***Battle.net*** ir tiešsaistes datorspēļu spēlēšanas pakalpojums, ko piedāvā *[[Blizzard Entertainment]]*. Tas tika palaists 1997. gada janvārī kopā ar *[[Diablo]]*. *Battle.net* bija pirmais tiešsaistes datorspēļu spēlēšanas pakalpojums, kas bija ticis iestrādāts tieši spēlē. Šī bezmaksas iespēja padarīja *Battle.net* un vairumu *Blizzard* spēļu ļoti populāras spēlētāju vidū.

## ''Battle.net'' spēļu saraksts

* *[[Diablo Shareware]]*
* *[[Diablo]]*
* *[[Diablo II]]*
* *[[Diablo II: Lord of Destruction]]*
* *[[Diablo III]]*
* *[[Warcraft II: Tides of Darkness]]*
* *[[Warcraft III: Reign of Chaos]]*
* *[[Warcraft III: The Frozen Throne]]*
* *[[StarCraft Shareware]]*
* *[[StarCraft]]*
* *[[Japanese StarCraft]]* (Japānas versijas publiskā bēta versija)
* **
* *[[StarCraft II]]*
* *[[Diablo III]]*

## Ārējās saites

* Battle.net mājaslapa
Trabzonas vilājets

**Trabzonas vilājets** (osmaņu turku: *Vilâyeti-i Trabzon*) bija Osmaņu impērijas administratīvi teritoriālā vienība (1864—1922) Anatolijas Melnās jūras piekrastē un tās centrs bija Trabzona. Saskaņā ar 1885. gada tautas skaitīšanas datiem Trabzonas vilājetā dzīvoja vairāk nekā 1,58 miljoni cilvēku, no kuriem apmēram puse (ap 800 tūkstoši) bija kristieši (ap 700 000 grieķu, ap 80 000 armēņu un līdz 20 000 asīriešu), pārējie bija musulmaņi (turki, lazi, kurdi, čerkesi). 

## Administratīvais iedalījums
Trabzonas vilājets bija sadalīts četros sandžakos: Trabzonas sandžaks un tā pagasti (*kaza*): Ordu, Giresuna, Tirebolu, Gērele, Vakfikebira, Sīrmene, Akčabata (Akčaabata) un Ofa; Džanikas sandžaks un tā pagasti: Samsuna (sandžaka centrs), Bafra, Īnje, Fatsa, Čaršanba (Čaršamba) un Terme; Lazistanas sandžaks un tā pagasti: Rize (sandžaka centrs), Atina (Pazara) un Hopa; Gīmīšhānes sandžaks un tā pagasti: Gīmīšhāne (sandžaka centrs), Kelkita, Širana un Torula.

## Vēsture
Trabzonas ejālets 1867. gadā kļuva par vilājetu. 
1877.–1878. gada Krievijas—Turcijas kara laikā 1877. gada oktobrī Krievijas impērijas karaspēks okupēja Trabzonas vilājeta austrumu daļu, pēc kara Krievija anektēja Batumi.

Pirmā pasaules kara laikā 1916. gada 1. martā Krievijas Kaukāza armija iekaroja Trabzonas pilsētu un vilājeta austrumu daļu, kas ietilpa militārajā ģenerālguberņā "Rietumarmēnijas administrācija" (). 1917. gada 5. decembrī Padomju Krievija un Osmaņu impērija noslēdza pamieru, bet 1918. gada 11. februārī turku karaspēks ieņēma Trabzonas pilsētu.
1922. gadā Trabzonas vilājets kļuva par Turcijas Republikas sastāvdaļu.

The Russo-Turkish War in Caucasia, 1877.gif|1877. gada krievu-turku kara laikā Krievijas okupētā teritorija
Attēls:ATD of the regions of Turkey occupied by Russian troops during WW1.png|Pirmā pasaules kara laikā Krievijas okupētā teritorija ar četriem apgabaliem
Attēls:Наступление турок в 1918 году.svg|Osmaņu armijas pretuzbrukums (1918)


## Atsauces
Tonijs Hauks

thumb|220px|right|Tonijs Hauks 2006. gada novembrī
**Entonijs Frenks "Tonijs" Hauks** (, iesauka — *The Birdman*; dzimis ) ir bijušais profesionālais amerikāņu skeiteris. Izgudrojis daudzus skeitborda trikus, tostarp *The 900* (900 grādu jeb divarpus apgriezienus gaisā), ko pirmoreiz izpildīja 1999. gada *[[X-Games]]* sacensībās. 2009. gadā uzņemts Skeitborda slavas zālē. Tonija Hauka vārda nosauktas vairākas skeitborda datorspēles.

## Atsauces

## Ārējās saites

* Oficiālā mājaslapa
Metīda (pavadonis)

**Metīda**, arī **Mētida** ir Jupiteram tuvākais pavadonis. Metīdu  atklāja Stīvens Sinnots (*Stephen P. Synnott*), pārlūkojot attēlus, kurus uzņēma kosmiskā zonde Voyager 1. Sākotnējais pavadoņa apzīmējums bija S/1979 J 3.  pavadonim tika piešķirts oficiālais nosaukums — Metīda. Sengrieķu mitoloģijā Metīda ir Zeva pirmā sieva. 
## Raksturojums
Metīdas orbīta atrodas Jupitera gredzena iekšienē. Tiek uzskatīts, ka gredzenu nepārtraukti papildina daļiņas no Metīdas un Adrastejas. Metīda ir neregulāras formas pavadonis, izmēri 60x40x34 km. Tās virsmu klāj daudz triecienkrāteru. Virsma ir tumša un izskatās nedaudz sarkanīga. Pavadonim ir izteikti atšķirīgas puslodes. Orbītas priekšpusē esošā puslode ir 1,3 reizes gaišāka, nekā pretējā puslode. To var izskaidrot ar faktu, ka priekšpusē esošā puslode saņem daudz vairāk triecienu, saskaroties ar citiem debess ķermeņiem, kā rezultātā uz pavadoņa virsmas tiek izsviests svaigs ledus no tā dzīlēm.
## Izpēte
Kosmiskā zonde Voyager 1 Metīdu parādīja tikai kā punktu, tādējādi arī zināšanas par šo pavadoni bija niecīgas līdz tā pētīšanu uzsāka kosmiskais aparāts Galileo. Galileo nofotografēja gandrīz visu pavadoņa virsmu un noteica dažādus parametrus.
## Atsauces
Basras vilājets

**Basras vilājets** (osmaņu turku: *Vilâyeti-i Basra*, arābu: ولاية البصر), arī **Basras bejlerbejliks** (turku: *Basra Beylerbeyliği*) bija Osmaņu impērijas administratīvi teritoriālā vienība Tuvajos Austrumos, starp Bagdādes vilājetu un Persijas līci un tās centrs bija Basra. Pēc Osmaņu impērijas sadalīšanas, Basras vilājeta teritorija 1920. gada augustā tika iekļauta Lielbritānijas mandātā Mezopotāmijā, bet pēc 1930. gada vienošanās starp Irāku un Lielbritāniju, 1932. gada 3. oktobrī tā teritorija tika iekļauta proklamētajā Irākas Republikā.
Valsts darba dienests (Vācija)

**Valsts darba dienests** (, *RAD*) bija nacistiskās Vācijas paramilitāra organizācija cīņai ar bezdarbu, tāpat kā *Civilian Conservation Corps* Amerikas Savienotajās Valstīs. Otrā pasaules kara laikā Valsts darba dienests veica Vērmahta palīgdienesta funkcijas.

## Organizācija
thumb|Valsts darba dienesta karogs
thumb|Valsts darba dienesta Sieviešu nodaļas karogs

Valsts darba dienests sastāvēja no 40 darba apgabaliem (*Arbeitsgau*). Katru no šiem apgabaliem vadīja virsnieks ar savu štābu un Sardzes rotu (*Wachkompanie*). Katrā apgabalā bija sešas līdz astoņas bataljona lieluma Darba grupas (*Arbeitsgruppen*), 1200—1800 cilvēku katrā. Savukārt, šīs grupas sadalītas sešās rotas lieluma vienībās sauktās *RAD-Abteilung*. Katram Valsts darba dienesta dalībniekam tika nodrošināta lāpsta un velosipēds.

## Latvieši Valsts darba dienestā
Daži latvieši tiešām brīvprātīgi iestājās Darba dienestā, bet tie galvenokārt bija jaunieši, kas vēlējās iestāties Latvijas Universitātē vai kādā no vācu universitātēm.
Sākoties mobilizācijai, jauni vīrieši, un vēlāk arī jaunas sievietes vienkārši iesauca Valsts darba dienestā un nosūtīja uz darba nometnēm Vācijā. Tur bija rotu stipruma latviešu vienības. 1944. gada janvārī latviešu Valsts darba dienesta vienības tika atsauktas uz dzimteni un divas vai trīs latviešu Valsts darba dienesta rotas tika pakļautas vācu virsniekiem. Lielākā daļa Valsts darba dienesta apakšvirsnieku (ar nelieliem izņēmumiem) arī bija vācieši. Darbs galvenokārt sastāvēja no nocietinājumu un aizsardzības šķēršļu būves Sarkanās armijas aizturēšanai. Pēc obligātā sešu mēnešu dienesta Valsts darba dienestā visi militāri derīgie vīrieši tika ieskaitīti 15.divīzijā. 1944. gada augustā, neatkarīgi no nodienētā laika visi latviešu Valsts darba dienesta vīrieši tika nosūtīti uz SS mācību nometni Konicā (*Konitz*), kur tie tika pārformēti prettanku grenadieru vienībās (*Panzergrenadier*). Pēc viena mēneša apmācībām izglītotākie tika nosūtīti uz virsnieku un apakšvirsnieku kursiem, pārējie pazemināti par dzelzceļa sargiem.

## Formastērpi un dienesta pakāpes
Valsts darba dienesta dalībnieku formastērpi bija brūnā krāsā. Uz piedurknes (uzšuve) un cepures (kokarde) uz leju vērstas lāpstas formā. Atšķirībā no Ieroču SS, Valsts darba dienestā nebija nacionālo atšķirības zīmju.
thumb|center|700px|''Reichsarbeitsdienst'' dienesta pakāpes
**Paskaidrojums:**

## Ārējās saites
* Wolf Oschlies: *[https://www.zukunft-braucht-erinnerung.de/der-reichsarbeitsdienst-rad/ Der Reichsarbeitsdienst (RAD)] * bei Shoa.de 
* Michael Hansen: ''„Idealisten“ und „gescheiterte Existenzen“. Das Führerkorps des Reichsarbeitsdienstes.'' Dissertation, Universität Trier, 2004  (PDF; 2,3 MB) 
* ''Der Reichsarbeitsdienst'' und Reichsarbeitsdienst als Teil der Lebensstationen beim Deutschen Historischen Museum 
* Dokumente zum Reichsarbeitsdienst im Bundesarchiv
Sivasas vilājets

**Sivasas vilājets** (osmaņu turku: *Vilâyeti-i Sivas*) bija Osmaņu impērijas administratīvi teritoriālā vienība (1864—1922) Anatolijas vidienē un tās centrs bija Sivasa. Vilājets tika iedalīts sekojošos sandžakos (rajonos):

* Sivasas sandžaks (vilājeta centrs) un tā pagasti (*kaza*): Azizije (Pinarbaši), Kočgiri (Zara), Divrīi, Darende, Gīrīna, Tonusa (Šarkišla), Hafika, Jildizeli un Bīnjanihamida (Bīnjana).

* Amasjas sandžaks un tā pagasti: Amasja, Merzifona, Kēprī, Medžitēzī, Ladika, Havza un Gīmīšhadžikēja.

* Karahisarišarki (Austrumu Karahisara) sandžaks un tā pagasti: Karahisarišarki (Šebinkarahisara), Sušehri, Hamidije Mesudije, Kojulhisara un Aludžra.

* Tokatas sandžaks un tā pagasti: Tokata, Erbaa, Zile un Niksara.
## Ekonomika
Sivas vilājets bija viena no nozīmīgākajām provincēm, kur lielos daudzumos tika audzētas graudu kultūras, galvenokārt kvieši, kas tika apsēti 57 tūkstošu tonnu graudu platībā. Ievērojamā daudzumā tika audzēti arī rīsi, prosa, pākšaugi un augļi.
## Atsauces
Zāģezers

**Zāģezers** (arī **Dzirnavu ezers**, **Kalndzirnavu ezers**, **Zāģu ezers**) ir mākslīga ūdenskrātuve uz Pedeles upes Valkas pilsētā un Valkas pagastā, 3 km uz rietumiem no pilsētas centra. Ūdenskrātuvi veido regulējams aizsprosts labā stāvoklī. Betona aile 6 m plata, koka aizvari. Lielāko daļu ezera apkārtnes klāj meži. Atrodas paralēli autoceļam Valka—Pedele Ziemeļvidzemes biosfēras rezervātā.

Pie ezera ir pludmale un ir iespējams noīrēt laivu. Ir ģērbtuves, galdi un stāvlaukums. Ir iespējams piebraukt no divām pusēm, Valkas pilsētas no Varoņu ielas un Aliešu dārzu rajona.

Katru gadu notiek skrējiens "Apkārt Zāģezeram", kurā regulāri piedalās ap 100 skrējējiem no Valkas un Valgas.

## Atsauces
Darbības potenciāls

thumb|Sirds kambaru miocītu darbības potenciāls. Sirds darbības potenciāla fāzes. Straujš sprieguma pieaugums ("0") atbilst nātrija jonu pieplūdumam, savukārt divi sabrukšanas gadījumi (attiecīgi "1" un "3") atbilst nātrija kanāla inaktivācijai un kālija jonu repolarizējošajai izplūdei. Raksturīgais plato ("2") rodas, atverot spriegumam jutīgus kalcija kanālus.
**Darbības potenciāls** neirofizioloģijā ir impulsveida potenciāla vilnis, kurš pārvietojas starp dažādu veidu šūnu membrānām. Kairinājuma sākumā šūnas membrānas potenciāla izmaiņa ir salīdzinoši lēna, bet sasniedzot noteiktu membrānas potenciāla vērtību, sākas straujas, negraduālas impulsveida membrānas potenciāla svārstības, kas nedziestoši izplatās pa šūnu un tās derivātiem. Šūnas membrānas potenciāls ir spriegums starp abām membrānas pusēm. Cilvēkam neirona membrānas potenciāla vērtība miera stāvoklī ir -70 mV. Tiklīdz sākas svārstības, tā vērtība pieaug līdz +40 mV.

## Atsauces un piezīmes

## Ārējās saites
2008.—2009. gada Rīgas "Dinamo" sezona

**Rīgas "Dinamo" 2008-09** bija tās pati pirmā **sezona**. Rīgas "Dinamo" spēlēja Kontinentālās hokeja līgas Harlamova divīzijā. Sezona sākās 2. septembrī ar izbraukuma spēli pret Habarovskas "Amur", kurā "Dinamo" izcīnīja uzvaru ar 4-2.

Lielāko daļu savu mājas spēļu "Dinamo" aizvadīja uz Arēnas Rīgas ledus, bet tā kā klubs tika izveidots vienīgi maijā, kad vairāki datumi arēnas grafikā jau bija aizņemti, četras no mājas spēlēm "Dinamo" neaizvadīja Arēnā Rīga - divas spēlēs tiks aizvadītas Inbox.lv ledus hallē, bet vēl divas - Espo, Somijā - tas notika *Promotion Tour* ietvaros.

## Regulārā sezona
Regulārajā sezonā Rīgas "Dinamo" aizvadīja 56 spēles. Sezonu tā pabeidza augstajā 10. vietā, kas nozīmē, ka pirmajā izslēgšanas kārtā tā tiksies ar 7. vietas ieguvēju - Maskavas "Dinamo". Rezultatīvākais spēlētājs "Dinamo" rindās bija Marcels Hosa.

### Divīzijas rezultātu tabula

SP-spēles, U-uzvaras, UP-uzvaras pagarinājumā, US-uzvaras pēcspēles metienos, ZS-zaudējumi pēcspēles metienos, ZP-zaudējumi pagarinājumā, Z-zaudējumi, IV-iemestie vārti, IEV-ielaistie vārti, P-ti-punkti

### Līgas rezultātu tabula

### Rezultāti
P - pagarinājumā, SM - pēcspēles metienos

### Sastāva statistika
#### Vārtsargi
Sp - spēles, U - uzvaras, Z - zaudējumi, IV - ielaistie vārti, AM - atvairītie metieni, AM% - atvairīto metienu procents, VS - ielaistie vārti vidēji spēlē, MIN - minūtes uz ledus, S - "sausās" spēles, SM - soda minūtes

* - neiskaitot izslēgšanas kārtas spēles

#### Laukuma spēlētāji
Sp - spēles, V - vārti, RP - rezultatīva piespēle, P - punkti, +/- - lietderības koeficients, SM - soda minūtes

## Pirmssezonas sagatavošanās spēles
P - uzvara pagarinājumā, SM - uzvara soda metienos

### Sastāva statistika pirmssezonas spēlēs
#### Vārtsargi
Sp - spēles, V - vārti, RP - rezultatīva piespēle, P - punkti, SM - soda minūtes, +/- - lietderības koeficients, IV - ielaistie vārti, VS - ielaistie vārti spēlē, AM% - procentuāli atvairītie metieni

#### Laukuma spēlētāji
Sp - spēles, V - vārti, RP - rezultatīva piespēle, P - punkti, SM - soda minūtes, +/- - lietderības koeficients

## Atsauces

## Skatīt arī
* 2008.—2009. gada KHL sezona
M

thumb|right|100px|Burts "M".

**M** ir latīņu alfabēta trīspadsmitais burts.
[130px|thumb|Burts "M" [Amerikāņu zīmju valoda|zīmju valodā]]

## Vēsture

Burta M rakstība radusies no tekoša ūdens simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *mem* līniju zīmējums. No tā radās grieķu burts "mī" (μυ). Etruski, 8. gadsimtā p.m.ē. pārņemot grieķu alfabētu, saglabāja burta "mī" rakstību, kas pārgāja uz latīņu alfabētu.
L

thumb|right|100px|Burts "L".

**L** ir latīņu alfabēta divpadsmitais burts.
[130px|thumb|Burts "L" [Latviešu zīmju valoda|latviešu zīmju valodā.]]

## Vēsture

Burta L rakstība radusies no gana zižļa simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *lamedh* līniju zīmējums. No tā radās grieķu burts "lambda" (λάμ(β)δα). Etruski, 8. gadsimtā p.m.ē. pārņemot grieķu alfabētu, saglabāja burta "lambda" rakstību, kas pārgāja uz latīņu alfabētu.
T

thumb|right|100px|Burts "T".

**T** ir latīņu alfabēta divdesmitais burts.
[130px|thumb|Burts "T" [Amerikāņu zīmju valoda|zīmju valodā]]

## Vēsture

Burta T senākā nozīme ēģiptiešu hieroglifos ir neskaidra. Apmēram 1700. gadā p.m.ē feniķiešu alfabētā parādījās burta *tav* līniju zīmējums. No tā radās grieķu burts "tau" (ταυ). Etruski, 8. gadsimtā p.m.ē. pārņemot grieķu alfabētu, modificēja burta "tau" rakstību, kas apgrieztā veidā pārgāja uz latīņu alfabētu.
Sum 41

***Sum 41*** ir Kanādas rokgrupa no Ajaksas, Ontārio, dibināta 1996. gadā. Grupas sastāvā ietilpst Deriks Viblijs (vokālists, ģitāra, taustiņinstrumenti), Džeisons Makeslins (basģitāra, bekvokāls), Stīvs Jočs (sitaminstrumenti, bekvokāls).

Kopš 1999. gadā parakstīja kontraktu ar izdevējkompāniju *[[Island Records]]*, grupa ir ierakstījusi 6 studiju albumus, vienu koncertalbumu (kurš iznāca zem diviem nosaukumiem), divus DVD ar priekšnesumu koncertā un vairāk kā 18 singlus. Kopā ir pārdots vairāk kā 10 miljoni albumu kopijas. Līdz šim veiksmīgākais grupas albums ir *[[All Killer No Filler]]*, kurš trīsreiz ir ieguvis platīna statusu Kanādā un vienreiz ASV. Šajā albumā ir iekļauts arī singls *[[Fat Lip]]*, kurš ir bijis *[[Billboard]] Modern Rock* topa pirmajā vietā. Cits singls *[[In Too Deep]]* šajā hītparādē ir ieguvis tikai 10. vietu.

"Sum 41" ir raksturīgas garas koncertturnejas, kuras ilgst pat ilgāk nekā gadu, un šajā laikā tā sniedz vairāk nekā 300 rokkoncertus.

## Diskogrāfija
* *[[All Killer No Filler]]* (2001)
* *[[Does This Look Infected?]]* (2002)
* *[[Chuck]]* (2004)
* *[[Underclass Hero]]* (2007)
* *[[Screaming Bloody Murder]]* (2011)
* *[[13 Voices]]* (2016)
* *[[Order In Decline]]* (2019)
* *Heaven :x: Hell* (2024)

## Atsauces un piezīmes

## Ārējās saites

* Oficiālā mājaslapa
1188. gads

**1188**. ()

## Notikumi
* Saladīns neveiksmīgi aplenc hospitāliešu Krak de Ševaljē cietoksni mūsdienu Sīrijā.
* Londonā uzceļ Ņūgeitas cietumu.
* Ričards I Lauvassirds apvienojas ar Filipu II pret savu tēvu, Henriju II.
* Alfonso IX kļūst par Leonas karali.

## Dzimuši
* 4. marts — Kastīlijas Blanka (m. 1252.)

## Miruši
* 22. augusts — Ferdinands II (dz. 1137)
* 11. oktobris — Roberts I, Luija VI dēls (dz. apm. 1123.)
Upene

**Melnā upene** () ir daudzgadīgs, līdz 1,5 m augsts ērkšķogu dzimtas krūms. Diezgan bieži sastopams savvaļā mitros mežos, krūmājos, upju krastmalās. Bieži audzē dārzos. Dzinumi ar matiņiem, sākumā bāli, bet uz vasaras beigām jau brūngani. Lapas pamīšus, vienkāršas, 5 - 10 cm garas un platas, trīsdaivainas vai retāk piecdaivainas, blāvas, virspusē kailas, tumši zaļas, apakšpusē gaišākas, gar dzīslām ar matiņiem un ar dzelteniem punktveida dziedzerīšiem, lapas mala divkārt rupji zobaina. Zied maijā un jūnijā. Ziedi sakopoti līdz 8 cm garos ķekaros, katrā ķekarā 5 - 10 ziedi, pie zieda kāta pamata viena vai divas mazākas ovālas vai lancetiskas pieziedlapas. Ziedi 0,7 - 0,9 cm gari, violeti vai sārti pelēki. Kauss zvanveida, klāts ar sveķu dziedzerīšiem, spilvains. Kauslapas 5, garenas, strupas, atliekušās, divreiz garākas par vainaglapām. Vainaglapas 5, saaugušas. Putekšņlapas 5, apmēram tikpat garas, kā kauslapas. Sēklotne vidēja, kaila vai spilvaina. Irbulis ar 2 drīksnām. Auglis - melna, retāk brūngana vai zaļgana oga. Tā ir pamatsuga gandrīz visām upeņu kultūras šķirnēm. Ogas satur C vitamīnu, A provitamīnu (karotīnu), B1 vitamīnu, P vitamīnu. Upenēs C vitamīna ir 5 reizes vairāk nekā zemenēs un apmēram 5 - 8 reizes vairāk nekā citrusaugu augļos. Pumpuri un ziedi satur 0,75% ēteriskās eļļas. Lapas izmanto dārzeņu konservēšanai. Tautas medicīnā lapu novārījumu lieto reimatisma ārstēšanai un arī kā diurētisku un sviedrējošu līdzekli.

## Sastāvs
**100 g upeņu satur**

* enerģētiskā vērtība 60 kcal (264 kJ) 
* 1,4g proteīna
* 0,4g tauku 
* 1,5mg dzelzs
* 55mg kalcija 
* 24mg magnija
* 59mg fosfora 
* 0,27mg cinka
* 181mg C vitamīna (dienas norma 60 mg) 
* 0,398mg pantotēnskābju
* 0,066mg B6 vitamīna (piridoksīna)
* 0,05mg B1 vitamīna (tiamīna) 
* 0,05mg B2 vitamīna (riboflavīna) 

## Ārējās saites
Saša Barons Koens

**Saša Noams Barons Koens** (; dzimis ) ir britu komiķis un aktieris. Pazīstams kā tēlu Ali Džī, Borata Sagdijeva, Bruno un Admirāļa Ģenerāla Aladīna lomu atveidotājs. Komiskā efekta radīšanai bieži izmanto intervijas ar cilvēkiem, kuri nenojauš, ka Koena tēls ir fikcija.

Par šovu *[[Da Ali G Show]]* (2000) Koens ieguvis divas BAFTA televīzijas balvas. Par Borata Sagdijeva lomu filmā "" (2006) un filmas turpinājumu *[[Borat Subsequent Moviefilm]]* (2020) ieguvis Zelta globusa balvu kā labākais aktieris komēdijā vai muzikālā filmā. Šīm filmām Koens ir arī viens no scenārija autoriem. Par Borata pirmo filmu kopā ar citiem filmas scenāristiem Koens tika nominēts Amerikas Kinoakadēmijas balvai par labāko adaptēto scenāriju.

## Filmogrāfija

## Ārējās saites

* Par Koenu ''Comedy Zone''
Mirko Cvetkovičs

**Mirko Cvetkovičs** (, dzimis ) ir Serbijas politiķis. No 2008. līdz 2012. gadam bijis Serbijas premjerministrs.

Mirko Cvetkovičs beidzis Belgradas Universitātes Ekonomikas fakultāti. Tur aizstāvēja kandidāta un doktora disertāciju.

Desmit gadus Cvetkovičs  strādāja Kalnrūpniecības institūtā un sešus gadus — Ekonomikas institūtā. Vēlāk septiņus gadus strādāja konsultāciju firmā un par konsultantu pētījumu firmā *CES Mecon*. 
Astoņdesmitajos gados viņš bija Pasaules Bankas konsultants vairākos projektos Pakistānā, Indijā un Turcijā.

No 1998. līdz 2001. gadam Mirko Cvetkovičs bija konsultants Kalnrūpniecības institūtā un no 2001. gada janvāra strādāja par Ekonomikas un Privatizācijas ministra vietnieku. No 2003. līdz 2004. gadam viņš bija Privatizācijas aģentūras direktors.

Cvetkovičs ir precējies, un viņam ir divi bērni. Prot angļu valodu.

|-

|-
Koens

**Koens** var būt:
* Anrī Koens (*Henri Cohen*; 1882—1931) — beļģu ūdenspolo spēlētājs;
* Brems Koens (*Bram Cohen*; 1975) — ASV programmētājs;
* Džoels Koens un Ītans Koens (*Joel Coen*, 1954; *Ethan Coen*, 1957) — ASV kinorežisori, producenti, scenāristi;
* Leonards Koens (*Leonard Cohen*; 1935—2016) — kanādiešu rakstnieks un mūziķis;
* Pols Koens (*Paul Cohen*; 1934—2007) — amerikāņu matemātiķis;
* Saša Barons Koens (*Sacha Baron Cohen*; 1971) — britu komiķis un aktieris.

## Skatīt arī
* Koena
Temisto (pavadonis)

**Temisto** ir neliels Jupitera pavadonis. To  atklāja Čārlzs Kovals (Charles T. Kowal), pārlūkojot attēlus, kurus ieguva ar 122 cm Šmita teleskopu Palomarā. Tam tika piešķirts sākotnējais apzīmējums S/1975 J 1, tomēr, tā kā netika veikti pietiekoši daudz novērojumu, lai noteiktu tā orbītu, pavadonis tika pazaudēts.

 pavadoni atkal atklāja Skots Šepards (Scott S. Sheppard), Deivids Džūits (David C. Jewitt), Yanga R. Fernández un Jūdžīns Magnīrs (Eugene A. Magnier). Tam tika piešķirts sākotnējais apzīmējums S/2000 J 1. Drīz tika secināts, ka tas ir tas pats 1975. gada objekts.

2002. gada oktobrī pavadonim tika piešķirts vārds Temisto. Temisto ir tēls sengrieķu mitoloģijā.

Temisto orbīta ir neparasta ar to, ka tas, atšķirībā no citiem Jupitera pavadoņiem, kuri riņķo grupās, riņķo viens starp Galileja un Amaltejas grupas pavadoņiem.
## Atsauces
Latvijas Universitātes struktūrvienības

Latvijas Universitātes sastāvā ietilpst Administrācija (centrālā iestāde), 7 fakultātes, un vairākas citas pastarpinātās pārvaldes iestādes, saskaņā ar Augstskolu likumu un Valsts pārvaldes iekārtas likumu.

2015. gada septembrī Jelgavas ielā 1, Torņakalna kompleksā, atklāja Dabas māju. 2019. gada 28. janvārī tai līdzās atklāja Zinātņu māju. 2025. gadā plānots pabeigt Latvijas Universitātes Rakstu māju.

## Administrācija

Administrācija ir centrālā LU iestāde, kuras uzdevums ir nodrošināt atbalstu galvenajām lēmējinstitūcijām (lietvedībā, tiesību aktu izstrādē u. tml.), kā arī nodrošināt dažādu administratīvo atbalstu pārējām Universitātes iestādēm, jo īpaši akadēmiskajām iestādēm. Administrācija sastāv no Rektora biroja, Studiju departamenta, Studiju servisa, Komunikācijas departamenta, Juridiskā departamenta, Personālvadības departamenta, Finanšu un uzskaites departamenta, Nekustamo īpašumu ieņēmumu nodaļas un citām struktūrvienībām.

## Akadēmiskās iestādes
Latvijas Universitātes sastāvā ir 7 fakultātes:
* Ekonomikas un sociālo zinātņu fakultāte;
* Eksakto zinātņu un tehnoloģiju fakultāte;
* Humanitāro zinātņu fakultāte;
* Izglītības zinātņu un psiholoģijas fakultāte;
* Juridiskā fakultāte;
* Medicīnas un dzīvības zinātņu fakultāte;
* Latvijas Universitātes biznesa skola.

Zinātniskie institūti un starpnozaru sadarbības centri:
* LU centrs "Konfūcija institūts"
* LU Botāniskais dārzs, t.sk. Botāniskā dārza struktūrvienība: LU Rododendru selekcijas un izmēģinājumu audzētava "Babīte"
* LU Muzejs

## Citas iestādes
* LU Cēsu filiāle
* LU Kuldīgas filiāle
* LU Madonas filiāle
* LU Jēkabpils filiāle
* LU Tukuma filiāle
* LU Bauskas filiāle
* LU Pirmsstudiju centrs
* LU Akadēmiskais apgāds
* LU Bibliotēka
* LU Inovāciju un akselerācijas centrs
* LU Sporta centrs
* LU Kultūras centrs

## Padotības iestādes

### Ar atvasinātas publiskas personas statusu
* LU Cietvielu fizikas institūts
* LU Matemātikas un informātikas institūts

### Ar aģentūras statusu
* LU Literatūras, folkloras un mākslas institūts
* LU aģentūra “Latvijas Universitātes P.Stradiņa medicīnas koledža”
* LU aģentūra “Latvijas Universitātes Rīgas Medicīnas koledža”
* LU aģentūra “Latvijas Universitātes Rīgas 1. medicīnas koledža”.

## Atsauces

## Ārējās saites
* Oficiālā mājaslapa
* Struktūrshēma Latvijas Universitāte
Augstais ailants

**Augstais ailants** (*Ailanthus altissima*), tiek saukts arī par **debesu koku** vai **dievkoku**) ir lapu koks no rūgtkoku dzimtas. Tā dabiskais augšanas reģions ir Taivāna un ziemeļaustrumu un centrālā Ķīna. Atšķirībā no citām ailantu ģints sugām, augstais ailants spēj aug ne tikai tropos, bet arī teritorijās, kur pastāv gadalaiki, līdz ar to mainīga temperatūra. Augstais ailants aug ātri un ir spējīgs 25 gadu laikā izaugt pat 15 metru augsts. Šie koki parasti neaug ilgāk par 50 gadiem.

## Ārējās saites